สหวิริยาอ่วมโรงงานเจ๊ง
3 แบงก์ใหญ่ขวัญผวาตั้งเอ็นพีแอล 100%,สหวิริยาระส่ำหนัก โรงงานถลุงเหล็กที่ประเทศอังกฤษเจ๊ง ขอเจรจาเจ้าหนี้ไทยพาณิชย์–กรุงไทย–ทิสโก้ ปรับโครงสร้างทางการเงิน 5 หมื่นล้านบาท เผยเจ้าหนี้ ยอมรับสภาพตั้งสำรองหนี้เสียให้ครบ 100%,ผู้สื่อข่าวรายงานว่า ผู้บริหารบริษัท สหวิริยาสตีลอินดัสตรี จำกัด (มหาชน) หรือ SSI พร้อมธนาคารเจ้าหนี้รายใหญ่ 3 ราย ได้เปิดแถลงข่าวด่วน กรณีของบริษัทฯหลังประกาศหยุดกิจการโรงถลุงเหล็กของบริษัท สหวิริยาสตีล อินดัสตรี ยูเค (เอสเอสไอ ยูเค) ที่ประเทศอังกฤษ ตามแผนปรับปรุงโครงสร้างธุรกิจ เพื่อหยุดผลขาดทุน หลังขาดทุนติดต่อกันมาตั้งแต่ปี 2554 นับตั้งแต่เข้าซื้อกิจการ เพราะอุตสาหกรรมเหล็กโลกตกต่ำ ล่าสุด เดือน มิ.ย. บริษัทฯมีผลขาดทุนสะสม 33,953 ล้านบาท มีส่วนทุนหรือส่วนของผู้ถือหุ้นติดลบ 1,777 ล้านบาท ทำให้เข้าข่าย ต้องฟื้นฟูกิจการ ขณะที่บริษัทฯระบุว่า บริษัทฯมียอดหนี้ที่อยู่กับกลุ่มธนาคารเจ้าหนี้รายใหญ่ 3 ราย รวมประมาณ 50,000 ล้านบาท โดยเป็น หนี้ในส่วนของธนาคารไทยพาณิชย์ จำกัด (มหาชน) ประมาณ 22,000 ล้านบาท ธนาคารกรุงไทย จำกัด (มหาชน) ประมาณ 22,000 ล้านบาท ธนาคารทิสโก้ จำกัด (มหาชน) ประมาณ 4,400 ล้านบาท,นายวรภัค ธันยาวงษ์ กรรมการผู้จัดการใหญ่ ธนาคารกรุงไทย จำกัด กล่าวว่า ธนาคารต้องตั้งสำรองหนี้เพิ่มกรณี SSI อีกไม่เกิน 9,000 ล้านบาท ในไตรมาส 3 ปีนี้ หลังตั้งสำรองไปแล้ว 12,000 ล้านบาท โดยอาจดึงสำรองส่วนเกินมาใช้ เพื่อช่วยพยุงผลประกอบการไตรมาส 3 ไว้ และมีการกันสำรองเพิ่มขึ้น แต่ไม่น่ากระทบกับผลประกอบการไตรมาส 3 อย่างมีนัยสำคัญ ที่ผ่านมา SSI จ่ายดอกเบี้ยปกติ แต่เงินต้นได้ยืดชำระออกไปนานแล้ว,การกันสำรองเพิ่มขึ้น จะส่งผลกระทบต่อกำไรของธนาคาร จะต่ำกว่าปีก่อนซึ่งอยู่ที่ 33,100 ล้านบาท ขณะที่ธนาคารมีสัดส่วนเงินให้สินเชื่อด้อยคุณภาพก่อนกันสำรอง (Gross NPL) อยู่ที่ 2.96% ของสินเชื่อรวม และหลังตัดหนี้สูญ SSI ทำให้ Gross NPL ขยับมาอยู่ที่ 3.5% ส่งผลให้อัตราส่วนกันสำรองค่าเผื่อหนี้สงสัย จะสูญต่อเงินให้สินเชื่อด้อยคุณภาพ ไตรมาส 3 ลดลงมาอยู่ที่ 90% จากปัจจุบัน 125%,ผู้สื่อข่าวรายงานว่า ผู้บริหารธนาคารไทย-พาณิชย์ รายหนึ่งได้ระบุว่า ได้เตรียมรับสถาน-การณ์ดังกล่าวมาแล้วหลายเดือน โดยได้ตั้งสำรองเพิ่มขึ้นในไตรมาส 3 ทั้งนี้ ยอดหนี้รวมของบริษัท และบริษัทย่อยในอังกฤษรวมกัน 22,000 ล้านบาท โดยเงินกู้ที่ให้แก่บริษัทย่อย ในอังกฤษจะตั้งสำรองเต็มจำนวน โดยตีมูลค่าหลักประกันเป็นศูนย์ ขณะที่บริษัทแม่ในไทย จะตั้งสำรองเพิ่มขึ้น เพื่อสะท้อนถึงการลดลง ในมูลค่าของหลักประกัน ทั้งนี้จะมีการตั้งสำรองหรือตัดหนี้สูญของ SSI รวม 11,000 ล้านบาท,นางอรนุช อภิศักดิ์ศิริกุล กรรมการและประธานเจ้าหน้าที่บริหารกลุ่มทิสโก้ กล่าวว่า ธนาคารปล่อยกู้ให้บริษัท รวม 821 ล้านบาท และ เอสเอสไอ ยูเค 100 ล้านเหรียญ หรือ 3,570 ล้านบาท โดยตั้งสำรองเงินให้สินเชื่อทั้งจำนวน และที่ผ่านมาก็ได้ทยอยตั้งเงินสำรองหนี้สูญ เพื่อรองรับความเสียหายมาตลอด และตั้งสำรองเพิ่มขึ้นอีก 1,500 ล้านบาทให้ครบ 100% ในไตรมาสที่ 3 ที่ส่งผลกระทบต่อผลการดำเนินงาน ประจำปีของบริษัท แต่ไม่เป็นนัยสำคัญ,นายวิน วิริยประไพกิจ ประธานเจ้าหน้าที่บริหารกลุ่มและกรรมการผู้จัดการใหญ่ SSI กล่าวว่า บริษัทได้หยุดผลิตเหล็กแบบชั่วคราว ที่ดำเนินงานโดยเอสเอสไอ ยูเค ซึ่งเป็นบริษัทย่อยแล้ว ระหว่างนี้ ก็รอผลการหารือกับรัฐบาลอังกฤษ-คู่ค้า-สหภาพแรงงาน -ผู้มีส่วนได้เสียในการให้ความร่วมมือลดต้นทุนการผลิต และหยุดผลขาดทุน ซึ่งจะได้ข้อสรุปภายในเดือน ก.ย.นี้,การหยุดผลิต จะส่งผลกระทบต่อรายได้ของธุรกิจโรงถลุงเหล็ก เฉพาะส่วนของยอดขายที่จำหน่ายให้กับบุคคลภายนอก แต่ไม่ส่งผลกระทบต่อการผลิตเหล็กแผ่นรีดร้อนของบริษัท เนื่องจากยังมีวัตถุดิบเหล็กแท่งสำรองอยู่ ขณะนี้อยู่ระหว่างพิจารณารูปแบบ การปรับโครงสร้างหนี้ ส่วนแผนเพิ่มทุน โดยขายหุ้นให้นักลงทุนโดยเฉพาะเจาะจง (PP) ที่ได้รับอนุมัติจากผู้ถือหุ้นไปแล้ว 16,000 ล้านหุ้น จะยังเดินหน้าต่อ หนึ่งในนั้นเป็นพันธมิตร ที่เป็นโรงงานเหล็กจากญี่ปุ่น ที่ปัจจุบันได้ถือหุ้นของบริษัทฯ แล้ว 3.5% แต่การที่จะขายหุ้น PP ได้ บริษัทต้องมีผลดำเนินงานที่ดีก่อน.
สหวิริยาระส่ำหนัก โรงงานถลุงเหล็กที่ประเทศอังกฤษเจ๊ง ขอเจรจาเจ้าหนี้ไทยพาณิชย์–กรุงไทย–ทิสโก้ ปรับโครงสร้างทางการเงิน 5 หมื่นล้านบาท เผยเจ้าหนี้ ยอมรับสภาพตั้งสำรองหนี้เสียให้ครบ 100%
สหวิริยาสตีลอินดัสตรี,ขาดทุน,เจ้าหนี้,ไทยพาณิชย์,กรุงไทย,ทิสโก้,การเงิน,โรงถลุงเหล็ก,ไทยรัฐฉบับพิมพ์